strabo.geographica 17.1.2
φησὶ δὴ τοῦ Ἀραβίου κόλπου πρὸς τὴν ἑσπέραν χιλίους σταδίους διέχειν τὸν Νεῖλον , παραπλήσιον ὄντα τῷ γράμματι τῷ Ν κειμένῳ ἀνάπαλιν . ῥυεὶς γάρ , φησίν , ἀπὸ Μερόης ἐπὶ τὰς ἄρκτους ὡς δισχιλίους καὶ ἑπτακοσίους σταδίους , πάλιν ἀναστρέφει πρὸς μεσημβρίαν καὶ τὴν χειμερινὴν δύσιν ὡς τρισχιλίους καὶ ἑπτακοσίους σταδίους , καὶ σχεδόν ἀντάρας τοῖς κατὰ Μερόην τόποις καὶ εἰς τὴν Λιβύην πολὺ προπεσὼν καὶ τὴν ἑτέραν ἐπιστροφὴν ποιησάμενος πρὸς τὰς ἄρκτους φέρεται πεντακισχιλίους μὲν καὶ τριακοσίους σταδίους ἐπὶ τὸν μέγαν καταράκτην μικρὸν παρεπιστρέφων πρὸς τὴν ἕω , χιλίους δὲ καὶ διακοσίους τοὺς ἐπὶ τὸν ἐλάττω τὸν κατὰ Συήνην , πεντακισχιλίους δὲ ἄλλους καὶ τριακοσίους ἐπὶ τὴν θάλατταν . ἐμβάλλουσι δʼ εἰς αὐτὸν δύο ποταμοί , φερόμενοι μὲν ἔκ τινων λιμνῶν ἀπὸ τῆς ἕω , περιλαμβάνοντες δὲ νῆσον εὐμεγέθη τὴν Μερόην · ὧν ὁ μὲν Ἀσταβόρας καλεῖται κατὰ τὸ πρὸς ἕω πλευρὸν ῥέων , ἅτερος δʼ Ἀστάπους · οἱ δʼ Ἀστασόβαν καλοῦσι , τὸν δʼ Ἀστάπουν ἄλλον εἶναι , ῥέοντα ἔκ τινων λιμνῶν ἀπὸ μεσημβρίας καὶ σχεδόν τὸ κατʼ εὐθεῖαν σῶμα τοῦ Νείλου τοῦτον ποιεῖν · τὴν δὲ πλήρωσιν αὐτοῦ τοὺς θερινοὺς ὄμβρους παρασκευάζειν . ὑπὲρ δὲ τὰς συμβολὰς τοῦ Ἀσταβόρα καὶ τοῦ Νείλου σταδίοις ἑπτακοσίοις Μερόην εἶναι πόλιν ὁμώνυμον τῇ νήσῳ · ἄλλην δʼ εἶναι νῆσον ὑπὲρ τῆς Μερόης , ἣν ἔχουσιν οἱ Αἰγυπτίων φυγάδες οἱ ἀποστάντες ἀπὸ Ψαμμιτίχου , καλοῦνται δὲ Σεμβρῖται , ὡς ἂν ἐπήλυδες · βασιλεύονται δὲ ὑπὸ γυναικός , ὑπακούουσι δὲ τῶν ἐν Μερόῃ . τὰ δὲ κατωτέρω ἑκατέρωθεν Μερόης παρὰ μὲν τὸν Νεῖλον πρὸς τὴν Ἐρυθρὰν Μεγάβαροι καὶ Βλέμμυες , Αἰθιόπων ὑπακούοντες , Αἰγυπτίοις δʼ ὅμοροι · παρὰ θάλατταν δὲ Τρωγλοδύται · διεστᾶσι δὲ εἰς δέκα ἢ δώδεκα ἡμερῶν ὁδὸν οἱ κατὰ τὴν Μερόην Τρωγλοδύται τοῦ Νείλου . ἐξ ἀριστερῶν δὲ τῆς ῥύσεως τοῦ Νείλου Νοῦβαι κατοικοῦσιν ἐν τῇ Λιβύῃ , μέγα ἔθνος , ἀπὸ τῆς Μερόης ἀρξάμενοι μέχρι τῶν ἀγκώνων , οὐχ ὑποταττόμενοι τοῖς Αἰθίοψιν , ἀλλʼ ἰδίᾳ κατὰ πλείους βασιλείας διειλημμένοι . τῆς δʼ Αἰγύπτου τὸ παρὰ τὴν θάλαττάν ἐστιν ἀπὸ τοῦ Πηλουσιακοῦ στόματος πρὸς τὸ Κανωβικὸν στάδιοι χίλιοι τριακόσιοι .
Lemmas: φημί δή ὁ Ἀράβιος κόλπος πρός ὁ ἑσπέρα χίλιοι στάδιον διέχω ὁ Νεῖλος , παραπλήσιος εἰμί ὁ γράμμα ὁ Ν κεῖμαι ἀνάπαλιν . ῥέω γάρ , φημί , ἀπό Μερόη ἐπί ὁ ἄρκτος ὡς δισχίλιοι καί ἑπτακόσιοι στάδιον , πάλιν ἀναστρέφω πρός μεσημβρία καί ὁ χειμερινός δύσις ὡς τρισχίλιοι καί ἑπτακόσιοι στάδιον , καί σχεδόν ἀνταίρω ὁ κατά Μερόη τόπος καί εἰς ὁ Λιβύη πολύς προπίπτω καί ὁ ἕτερος ἐπιστροφή ποιέω πρός ὁ ἄρκτος φέρω πεντακισχίλιοι μέν καί τριακόσιοι στάδιον ἐπί ὁ μέγας καταρράκτης μικρός παρεπιστρέφω πρός ὁ ἠώς , χίλιοι δέ καί διακόσιοι ὁ ἐπί ὁ ἐλαχύς ὁ κατά Συήνη , πεντακισχίλιοι δέ ἄλλος καί τριακόσιοι ἐπί ὁ θάλασσα . ἐμβάλλω δέ εἰς αὐτός δύο ποταμός , φέρω μέν ἐκ τις λίμνη ἀπό ὁ ἠώς , περιλαμβάνω δέ νῆσος εὐμεγέθης ὁ Μερόη · ὅς ὁ μέν Ἀσταβόρας καλέω κατά ὁ πρός ἠώς πλευρόν ῥέω , ἕτερος δέ Ἀστάπους · ὁ δέ Ἀστασόβας καλέω , ὁ δέ Ἀστάπους ἄλλος εἰμί , ῥέω ἐκ τις λίμνη ἀπό μεσημβρία καί σχεδόν ὁ κατά εὐθεῖα σῶμα ὁ Νεῖλος οὗτος ποιέω · ὁ δέ πλήρωσις αὐτός ὁ θερινός ὄμβρος παρασκευάζω . ὑπέρ δέ ὁ συμβολή ὁ Ἀσταβόρας καί ὁ Νεῖλος στάδιον ἑπτακόσιοι Μερόη εἰμί πόλις ὁμώνυμος ὁ νῆσος · ἄλλος δέ εἰμί νῆσος ὑπέρ ὁ Μερόη , ὅς ἔχω ὁ Αἰγύπτιος φυγάς ὁ ἀφίστημι ἀπό Ψαμμίτιχος , καλέω δέ Σεμβρίτης , ὡς ἄν ἔπηλυς · βασιλεύω δέ ὑπό γυνή , ὑπακούω δέ ὁ ἐν Μερόη . ὁ δέ κάτω ἑκατέρωθεν Μερόη παρά μέν ὁ Νεῖλος πρός ὁ Ἐρυθραί Μεγάβαροι καί Βλέμμυες , Αἰθίοψ ὑπακούω , Αἰγύπτιος δέ ὅμορος · παρά θάλασσα δέ Τρωγλοδύτης · διίστημι δέ εἰς δέκα ἤ δώδεκα ἡμέρα ὁδός ὁ κατά ὁ Μερόη Τρωγλοδύτης ὁ Νεῖλος . ἐκ ἀριστερός δέ ὁ ῥῦσις ὁ Νεῖλος Νοῦβαι κατοικέω ἐν ὁ Λιβύη , μέγας ἔθνος , ἀπό ὁ Μερόη ἄρχω μέχρι ὁ ἀγκών , οὐ ὑποτάσσω ὁ Αἰθίοψ , ἀλλά ἴδιος κατά πολύς βασιλεία διαλαμβάνω . ὁ δέ Αἴγυπτος ὁ παρά ὁ θάλασσα εἰμί ἀπό ὁ Πηλουσιακός στόμα πρός ὁ Κανωβικός στάδιον χίλιοι τριακόσιοι .